جمهور باشقانی رجب طیب اردوغان، اسرائیل رهبرلیگینه مراجعت ائده‌رک اذان‌نین چاغیریش اولدوغونو و بونون یاساق ائدیلمه‌سی‌نین بیر چوخ پروبلئمین یارانماسینا سبب اولا بیله‌جگینی بیلدیردی.
اردوغان ایستانبولدا تشکیل ائدیلن "پارلامئنتلراراسی قدس پلاتفورمو سیمپوزیوموندا" دانیشدی.
اسرائیل-ده کی اذان‌نین قاداغان ائدیلمه‌سینه دایر دانیشیق‌لارین تهلوکه‌لی اولدوغونو، بونو موذاکیره موضوعسو ائتمه‌نین هئچ بیر منطیق و وجدانا اویغون اولمادیغینی قئید ائتدی.
"دین و اینانج آزادلیغینی آیاقلار آلتینا آلاجاق بئله موذاکیره لرین کیمسه‌یه فایداسی اولمادیغینی ایفاده ائدن اردوغان: "دونن منه تلفون ائدن اسرائیل جمهور باشقانینا بو مسئله‌نی ایفاده ائتدیم. "اسرائیل پارلامئنتی‌نین منطیق ایله آددیم آتاجاغینا اینانیرام" دئیه دانیشدی.
اردوغان، بئله قرارلار یالنیز فیلیسطین‌لیلری یوخ، بوتون مسلمان‌لاری رنجیده ائتدیگینی بیلدیره رک، بؤلگه‌ده یئنی گرگین‌لیک‌لره دئییل، باریشا تحفه وئره‌جک آددیم‌لارا احتیازین اولدوغونو بیلدیردی.
1967 -ده تعیین ائدیلن سرحدلر اساسیندا پایتاختی شرقی قدس اولان مستقیل فیلیسطین دؤولتی‌نین یارانماسی ایله پروبلئمه دایمی حل یولو تاپیلاجاغینا اینانیرام. بونون اوچون اولوسلار آراسی توپلومون فیلیسطینه وئردیگی دستکی آرتیرماسینین شرط اولدوغونو قئید ائتدی.
بیرلشمیش میللت‌لر تشکیلاتینداکی 193 اؤلکه‌نین تامامی‌نین اون ایللردیر اشغالا قارشی اونورلو موباریزه ائدن فیلیسطینی تانیماسی هر شئیدن اونجه بیر اینسان‌لیق وظیفه‌سی‌دیر" دئین جمهور باشقانی اردوغان بیرلشمیش میللتر تشکیلاتی گوونلیک شوراسی‌نین یاپیسینی دا بیر میلیارد 700 میلیون مسلمانی تمثیل ائتمه دیگی اوچون بیر داها تنقید ائتدی.
